તૈત્તિરીય ઉપનિષદની શિક્ષાવલ્લીમાં આવે છે કે, વિદ્યાર્થીઓને કેવા પાઠ ભણાવતા! તેમને બાર વિષયો ભણાવવામાં આવતા. એમાં પહેલું ૠત ભણાવવામાં આવતું. ૠતનો અર્થ છે ઈશ્વરીય કાયદા. અબજો પ્રકાશવર્ષ દૂરનો પરમાણુ અને પૃથ્વી ઉપરનો પરમાણુ જે કાયદાથી નિયંત્રિત થયા કરે છે, એનું નામ છે ૠત. ૠતના કાયદામાં ફરક પડતો નથી. અહીંથી છૂટેલું રોકેટ બરાબર વ્યવસ્થિત રીતે ચંદ્ર ઉપર ઊતરે છે એ ૠતના કાયદાથી! જો ત્યાંના પરમાણુનો કાયદો જુ દો હોય અને પૃથ્વીના પરમાણુનો કાયદો જુ દો હોય તો રોકેટ કોઈ દિવસ ચંદ્ર ઉપર ઊતરી શકે નહીં. આ Cosmic laws વૈશ્વિક કાયદાઓ છે, એમ ભગવાનની પણ આજ્ઞાઓ હોય છે. માટે એ બરાબર પાળવી.